CELEX: 62012TN0466
Language: da
Date: 2012-10-23 00:00:00
Title: Sag T-466/12: Sag anlagt den 23. oktober 2012 — RFA International mod Kommissionen

15.12.2012   
            
            
               DA
            
            
               Den Europæiske Unions Tidende
            
            
               C 389/7
            
         Sag anlagt den 23. oktober 2012 — RFA International mod Kommissionen
   (Sag T-466/12)
   2012/C 389/12
   Processprog: engelsk
   
      Parter
   
   
      Sagsøger: RFA International, LP (Calgary, Canada) (ved advokat B. Evtimov)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Delvis annullation af Kommissionens afgørelser K(2012) 5577 endelig, K(2012) 5585 endelig, K(2012) 5588 endelig, K(2012) 5595 endelig, K(2012) 5596 endelig, K(2012) 5598 endelig og K(2012) 5611 endelig af 10. august 2012 for så vidt som de giver afslag på den tilbagebetaling af antidumpingtold, der er ansøgt om, bortset fra de beløb, med hensyn til hvilke ansøgningerne var blevet afvist som indgivet efter udløbet af ansøgningsfristen.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrørende
               
                           —
                        
                        
                           en retlig fejl og et åbenbart urigtigt skøn i Kommissionens konklusion om, at et fuldt fradrag for SG&A og fortjeneste fra eksportprisen for CHEMK Group var begrundet, og i Kommissionens beslægtede konklusion, hvorefter en selvstændig økonomisk enhed er irrelevant for beregningen af eksportprisen (inklusiv justeringerne i eksportprisen) i henhold til artikel 2, stk. 9, i grundforordningen (1). For så vidt som Kommissionen har støttet sig på afvisningen af sagsøgerens påstand om eksistensen af en selvstændig økonomisk enhed, gør sagsøgeren gældende, at denne afvisning ligeledes er behæftet med en retlig fejl og/eller et åbenbart urigtigt skøn.
                        
                     
         
               2)
            
            
               Andet anbringende vedrørende
               
                           —
                        
                        
                           et åbenbart urigtigt skøn i Kommissionens konklusion, hvorefter der forelå ændrede omstændigheder i henhold til artikel 11, stk. 9, i grundforordningen, hvilket begrundede anvendelsen af en anderledes metodologi ved beregningen af den endelige dumpingmargen. Sagsøgeren har ligeledes gjort gældende, at der er sket en tilsidesættelse af artikel 11, stk. 9, i grundforordningen som følge af Kommissionens anvendelse af en ny metodologi, der er forskellig fra den metodologi, der blev benyttet i den oprindelige undersøgelse.
                        
                     
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).